Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 218/12/5508	Ružomberok, 15.11.2012
EEČ : 2-42-121-2012

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX XXXXX, Slovensko
Obsahom zmieru je:
obv. XXXXX vyhlásil, že spáchal skutok pre ktorý je stíhaný, poškodený  požadoval náhradu škody vo výške 319,55 Eur, ktorú obvinený uhradil do pokladne poškodeného. XXXXX dňa 25.10.2012 zložil na účet Okresnej prokuratúry v Ružomberku peňažnú sumu na všeobecne prospešné účely vo výške 50,- Eur, pričom adresátom tejto sumy je Občianske združenie Florián, so sídlom Ul. S. Nemčeka 169, 03495 Likavka, IČO 37973002, číslo účtu 8339803001/5600, vedený v Dexia banke, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona, teda 25,- Eur. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom OR PZ v Ružomberku pod spisovou značkou ORP-195/OEK-RK-2012.
         dňa 11.06.2012 okolo 06.00 h neoprávnene vnikol cez uzatvorené neuzamknuté vstupné dvere do obytného domu slúžiaceho ako ubytovňa pre lekárov na ulici Považskej 6 v Ružomberku,  pričom presne nezisteným spôsobom, za použitia násilia vnikol cez uzamknuté dvere do bytu č. 32, nachádzajúceho sa na 3. podlaží predmetného bytového domu, v ktorom presne nezisteným spôsobom zničil sklenenú výplň na dverách vedúcich z chodby bytu do obytnej miestnosti bytu a po vyjdení na plochu balkóna presne nezisteným spôsobom zničil aj sklenenú výplň balkónového predelu a následne minimálne dvoma kopnutiami zničil sklenenú výplň na dvoch oknách chodby prvého podlažia, čím spôsobil Ústrednej vojenskej nemocnici v Ružomberku škodu poškodením zariadenia vo výške 319,55 Eur. 

Odôvodnenie: 
           Uznesením vyšetrovateľa OR PZ OKP XXXXX sp. zn. ORP-195/OEK-RK-2012 z 11.06.2012 bolo podľa § 206 ods. 1 Trestného poriadku vznesené obvinenie XXXXX pre prečin porušovania domovej slobody podľa § 194 ods. 1, ods. 2 písm. a) Trestného zákona a následne bol upozornený na zmenu právnej kvalifikácie s tým, že okrem uvedeného prečinu bude stíhaný aj za prečin poškodzovania cudzej veci podľa § 245 ods. 1 Trestného zákona, na tom skutkovom základe tak, ako je to uvedené vo výrokovej časti tohto uznesenia.
     	
            Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
           
            XXXXX a poškodený uzavreli dňa 25.10.2012 pred probačným a mediačným úradníkom na Okresnom súde v Ružomberku dohodu o zmieri, v rámci ktorej poškodený požadoval náhradu škody vo výške 319,55 Eur, ktorú obvinený uhradil do pokladne poškodeného.
    	 
           XXXXX slobodne, vážne, zrozumiteľne a určito vyhlásil, že spáchal skutok, za ktorý je stíhaný.	

XXXXX zložil na účet Okresnej prokuratúry v Ružomberku peňažnú sumu vo výške 50,- Eur, pričom adresátom tejto sumy je Občianske združenie Florián, so sídlom Ul. S. Nemčeka 169, 03495 Likavka, IČO 37973002, číslo účtu 8339803001/5600, vedený v Dexia banke, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona, teda 25,- Eur. 

Poškodený spolu s obvineným pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinený zložil na účet Okresnej prokuratúry XXXXX. 

Táto suma je primeraná závažnosti spáchaného trestného činu.
             
XXXXX a poškodený s týmto spôsobom vybavenia veci v prípravnom konaní vyslovili súhlas. XXXXX v odpise z registra trestov záznam nemá. 
    	
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
	  
            Preto som rozhodol tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor